Anlægsprogram for trafikal infrastruktur 2015-2018 
BESLUTNING 
Annemette Poulsen, Regitze Bertelsen, Poul Kjeldsen, Olfert Overgaard og Frede Frandsen kunne tiltræde 
indstillingen i overensstemmelse med Magistratens anbefaling.  
 
Tejs Dam og Ron Rasmussen tog forbehold med henblik på en nærmere drøftelse i 
byrådsgruppen.  
Rune Winther fastlægger den konkrete prioritering af anlægsmidlerne til trafikinfrastruktur i 2015 og det 
foreløbige bud på en prioritering i 2016-2018. 
RESUMÉ 
I budgetperioden 2015-2018 bliver der samlet set brugt lidt over 1 mia. kommunale anlægskroner på at løfte 
infrastrukturen i [adresse]. Hertil kommer anlægsmidler til infrastruktur i forbindelse med byggemodning og 
byudvikling. Endvidere anvendes der i budgetperioden omkring ½ mia. statslige anlægskroner i [adresse].  
 
Anlægsprogrammet for trafikal infrastruktur i 2015 og overslagsårene 2016-2018 omhandler en del af de 
samlede midler til infrastruktur.  
 
Projekterne i anlægsprogrammet medvirker til at forbedre eller sikre tilgængelighed og mobilitet for alle 
trafikanter og for godstransport – bl.a. via konkrete fremkommelighedsprojekter og vejanlæg i forbindelse med 
byudvikling.  
 
Bruttorammen for anlægsprogrammet for de fire år er ca. 316 mio. kr., inkl. overførsler fra 2014. Ca. 166 mio. 
kr. af udgifterne forventes at ligge i 2015. Hertil kommer allerede besluttede anlægsmidler i forbindelse med 
udmøntningen af Mobilitets- og Vejfonden (MOVE).  
 
Rune Winther er bindende for 2015. Det kan justeres de øvrige år i takt med ændrede forudsætninger.  
 
Teknik og Miljø anmoder om bemyndigelse til at gennemføre åstedsforretninger for projekterne i det aktuelle 
anlægsprogram og de, der er udmøntet i MOVE-fonden.  
 
Fællesrådene er inddraget efter en fast procedure og har haft lejlighed til at kommentere anlægsprogrammet. 
INDSTILLING 
At 1) Anlægsprogram for trafikal infrastruktur 2015 vedtages.  
At 2) Anlægsprogram for trafikal infrastruktur for overslagsårene 2016-2018 tages til efterretning.  
At 3) Flytning af rådighedsbeløb og bevillingsmæssige ændringer som følge af "Anlægsprogram for trafikal 
infrastruktur 2015" godkendes i henhold til oversigten i afsnit 7.  
At 4) Teknik og Miljø bemyndiges til at gennemføre åstedsforretninger for anlægsprojekterne i det aktuelle 
anlægsprogram for trafikal infrastruktur og MOVE-fonden.  
Sagens forløb 
27-03-2015 Borgmesterens Afdelings påtegning 
Fremsendes til Magistraten.  
Borgmesterens Afdeling har ingen bemærkninger til indstillingen. 
07-04-2015 Magistraten 
Fremsendes til [adresse] med bemærkning, at Magistraten i mødet den 7. april 2015 anbefaler, at byrådet 
tiltræder Magistratsafdelingen for Teknik og Miljøs indstilling af 23. februar 2015. 
15-04-2015 Aarhus Byråd 
Sagens behandling blev udsat  i byrådets møde den 15. april 2015 
29-04-2015 [adresse] 
Fremsendes til Teknisk Udvalg til behandling i henhold til beslutning i byrådets møde den 29. april 2015 
11-05-2015 Teknisk Udvalg 
Annemette Poulsen, Regitze Bertelsen, Poul Kjeldsen, Olfert Overgaard og Frede Frandsen kunne tiltræde 
indstillingen i overensstemmelse med Magistratens anbefaling.  
 
Tejs Dam og Ron Rasmussen tog forbehold med henblik på en nærmere drøftelse i byrådsgruppen. 
20-05-2015 Aarhus Byråd 
Beslutning ikke frigivet 
